stanford-oval/wikipedia huggingface dataset:
Joonas Lehtimäki

Joonas Lehtimäki.
Joonas Lehtimäki (s. 1981 Raisio) on suomalainen sarjakuvataiteilija. Hän piirtää Anonyymit eläimet -sarjakuvaa viikoittain Helsingin Sanomien Nyt.fi-sivustolle. Raisiolaislähtöisen tekijän strippejä on julkaistu muun muassa Ilta-Sanomissa, Opettaja-lehdessä ja Lemmikissä.
Oman tuotantonsa ohella Lehtimäki työskentelee kuvittajana ja tekee piirrosvideoita tamperelaiselle Tussitaikurit Oy:lle. Lehtimäen kuvituksia on ollut myös oikeusministeriön, Helsingin kaupungin ja Sydänliiton julkaisuissa. Hän on toiminut Sarjakuvakeskuksessa vastuuopettajana ja ohjaa vierailevana kouluttajana erilaisia sarjakuva-työpajoja.
Koulutukseltaan Lehtimäki on taiteen maisteri Aalto-yliopiston kuvataidekasvatuksen koulutusohjelmasta ja kasvatustieteiden maisteri Turun yliopiston TOKL:sta.
Teokset

2012 ”Pikku-B etsii ystävää”, Höh! …ja muita sarjakuvakertomuksia lapsille -antologia, Sammakko
2012 ”Keijon keittiössä”, Sarjakuvakeittokirja 2 -antologia, Sammakko
2011 Anonyymit eläimet, sarjakuva-albumi, Sammakko
2011 Eri nimikkeitä, Toispual ruuttu -antologia, Turun sarjakuvakerho
2010 ”Turun Murre”, Suuri koirakirja -antologia, Naama kustannus
Julkaisuja lehdissä ja verkossa

2014–2015 ”Kirjavat sarjat”, Helmet.fi, yhteistyössä Tuuli Hypénin, Joonas Rinta-Kannon ja Aino Sutisen kanssa.
2013–2015 ”Koiralla on asiaa”, Lemmikki
2013–2014 ”Palindromisarjakuva”, Lumooja
2012 ”Intiaanit ja cowboy”, Totuus martoista, Hustler special
2012 ”Minkä nuorena oppii…”, Totuus martoista, Hustler special
2012 ”Anonyymit eläimet”, Hämeen Sanomat, toukokuun vieraileva sarjakuva
2011–2022 ”Anonyymit eläimet”, Nyt-liitteen verkkosivut, nyt.fi
2010–2011 ”Anonyymit eläimet", Helsingin Sanomien Nyt-liite
2011 ”Virtaset”, Libero (2/2011)
2011–2013 ”Korkki auki”, Alkon henkilöstölehti Korkki
2008 ”Mummot”, Ilta-Sanomat, Kuukauden kotimainen (helmikuu)
Näyttelyt

2014– ”Tohtori Otto & uskomaton kirppusirkus”, Muumien jäljillä, kiertävä ryhmänäyttely
2012 ”Anonyymien eläinten digitaalinen vallankumous”, Elisa Studio, Helsinki
2012 ”Anonyymit eläimet -originaalinäyttely”, Cosmic Comic Cafe, Turku
2012 Animals Anonymous -printtejä, Nordicomics Baltic Tour (kiertävä ryhmänäyttely), kulttuurikeskus Stoa, Helsinki
2012 Anonyymit eläimet -originaaleja, Baarien miehet ja naiset -ryhmänäyttely, Ravintola Om’pu, Helsinki
2011–2012 Animals Anonymous -printtejä, Nordicomics Baltic Tour; Tallinna, Riika, Vilna, Budapest
2011 ”Anonyymit eläimet -näyttely”, Kontupiste, Helsinki
2011 ”Anonyymit eläimet -näyttely”, Arabianrannan kirjasto, Helsinki
2010 ”Ristijätkä/Naulat” -maalaus, AHNE '10 -ryhmänäyttely, Suvilahti, Helsinki
2010 Sarjakuvaoriginaaleja, sekatekniikkaa ja veistoksia, Suuri koiranäyttely (ryhmänäyttely), Kirjasto 10, Helsinki
Aiheesta muualla

Joonas Lehtimäen taiteilijaportfolio.
Uutinen Burning Bridge -sivustolla.
Kustantamo Sammakon tekijäsivu Joonas Lehtimäestä. (Arkistoitu – Internet Archive)
Finnish Comics -sivuston taiteilijasivu. (Arkistoitu – Internet Archive)
John Forsell

| John Forsell |
| --- | --- |

Henkilötiedot
Koko nimi:  Carl Johan Jacob Forsell
Syntynyt: 6. marraskuuta 1868 Tukholma
Kuollut: 30. toukokuuta 1941 (72 vuotta)
Ammatti:  oopperalaulaja, näyttelijä, muusikko
Puoliso:  Gurli Carlström
Näyttelijä
Merkittävät roolit:  Don Giovanni (Don Giovanni)
Aiheesta muualla
IMDb
John Forsell (oik. Carl Johan Jacob Forsell, 6. marraskuuta 1868 Tukholma – 30. toukokuuta 1941 Tukholma) oli ruotsalainen oopperalaulaja, laulupedagogi ja Ruotsin kuninkaallisen oopperan johtaja 1924–1939. Äänialaltaan hän oli baritoni.
Perhetausta

John Forsellin vanhemmat olivat merikapteeni Carl August Forsell ja Axeline Åberg. Hänen sisarensa Anna Söderblomin puoliso oli arkkipiispa Nathan Söderblom. Ennen laulajanuraansa John Forsell palveli Ruotsin armeijassa. Hänet ylennettiin vuonna 1890 aliluutnantiksi ja 1896 luutnantiksi. Hän erosi armeijasta 1897, mutta jatkoi Upplannin rykmentin reserviläisenä vuoteen 1901. Armeijavuosiensa aikana Forsell opiskeli liikunnanopettajaksi. Forsell opiskeli myös musiikkikonservatoriossa Tukholmassa vuosina 1892–1894 ja Pariisissa 1895–1896.
Ura

Forsell debytoi 26. helmikuuta 1896 baritonilaulajana Tukholman Kuninkaallisessa oopperassa. Rooli oli Figaron kappaleessa Sevillan parturi. Samana vuonna hänellä oli Escamillon rooli Carmenissa ja Alponzon rooli Leonorassa. Forsell nimitettiin oopperan hovilaulajaksi (hovsångare) vuonna 1909. Hän oli Kuninkaallisen oopperan johtava baritoni vuoteen 1918 ja samaisen oopperan johtaja 1924–1939. Forsell toimi myös laulunopettajana; hänen oppilaitaan olivat muun muassa Joel Berglund, Jussi Björling, Magna Lykseth-Scherfven, Aksel Schiøtz, Hjördis Schymberg, Set Svanholm ja Inez Wassner.
Forsell teki uraa myös Ruotsin ulkopuolella. Vuosina 1902–1906 hän lauloi säännöllisesti Tanskan kuninkaallisessa teatterissa Kööpenhaminassa. Vuosina 1909 ja 1910 hän esiintyi Metropolitan Operassa New Yorkissa. Nimirooli Mozartin Don Giovannissa lienee Forsellin kuuluisin yksittäinen tehtävä. Hän esitti sen lukuisia kertoja, muun muassa Royal Opera Housessa Lontoon Covent Gardenissa 1909 ja Salzburgin musiikkijuhlissa vuonna 1930. Forsell esitti Donin osan ja muita päärooleja myös muun muassa Berliinin Staatsoper Unter den Lindenissä, Amsterdamin De Nederlandse Operassa ja Wienin valtionoopperassa. Vuonna 1915 hän esitti muukalaisen/Francesco del Giocondon roolin Max von Schillingin Mona Lisan maailmanensi-illassa Stuttgartin Staatstheaterissa.
Forsell teki erinäisiä gramofonilevytyksiä aarioistaan ja lauluistaan. Myös hänen lavaesiintymisiään tallennettiin. Useat näistä levytyksistä ovat saatavina CD:llä, kuten neljän levyn antologia vuodelta 1994 (Caprice Records, CAP 21586).
Avioelämä

John Forsellin aviopuoliso oli oopperalaulaja Gurli Carlström vuodesta 1901 vuoteen 1935 (puolison kuolemaan). Hänen lapsiaan olivat oopperalaulaja Björn Forsell, journalisti Vidar Forsell ja rikoskirjailija Loulou Forsell. John Forsellin pojanpoika Johnny Forsell oli kotimaassaan Suomessa kuuluisa viihdemuusikko 1960-luvun alkupuolella.
Oopperarooleja

Carmen (parturi ja härkätaistelija)
Leonora (Alfonso)
Taikahuilu (Monostatos)
Don Giovanni (Don Giovanni)
Trubaduuri (kreivi di Luna)
Rigoletto (Rigoletto)
La Traviata (Giorgio Germont)
Figaron häät (kreivi)
Jevgeni Onegin (Jevgeni Onegin)
Faust (Valentin)
Tannhäuser (Wolfram von Eschenbach)
Carmen (härkätaistelija)
La favorite (kuningas)
Sevillan parturi (Figaro)
Pajatso (Tonio ja Silvio)
Otello (Jago)
Diskografia

John Forsell – the last singing despot. Romanser och arior. Greve Almaviva i komplett Figaros bröllop. Caprice CAP 21586. (4 CD).
Filmografia

Fåfängans marknad (1962)
John Forsell lapsena (oikealla) äitinsä Axelinen, siskonsa Annan ja veljensä Carlin kanssa.
Joseph Almog

Joseph Almog (s. 1958 Jerusalem, Israel) on israelilaissyntyinen filosofi, joka asuu nykyisin Suomessa. Hän on ollut vuodesta 2014 lähtien Turun yliopiston filosofian professori. Tätä ennen hän asui 30 vuotta Yhdysvalloissa.
Elämä ja teot

Joseph Almog syntyi vuonna 1958 uskonnolliseen perheeseen Jerusalemissa, Israelissa. Hän sanoo uskovansa Jumalaan yhä, mutta ei harjoita uskontoa. Lapsuudessaan Almog asui eri puolilla maailmaa, muun muassa seitsemän vuotta Pariisissa. Israelin kolmivuotisen armeijan jälkeen hän aloitti matemaattisen logiikan opinnot Oxfordin yliopistossa.
Almog valmistui Oxfordista tohtoriksi vuonna 1983, minkä jälkeen hän muutti Yhdysvaltoihin filosofi David Kaplanin kutsumana. Almog oli vuosina 1983–1984 Stanfordin yliopiston ja vuodesta 1984 lähtien Kalifornian yliopiston filosofian professori opettaen matemaattista logiikkaa, metafysiikkaa, kielifilosofiaa ja filosofian historiaa. Hän kyllästyi Yhdysvaltoihin ja amerikkalaiseen filosofiaan. Almog päätyi vuonna 2014 Turun yliopiston filosofian professoriksi tavattuaan Olli Koistisen eräässä konferenssissa.
Yksityiselämä

Almogilla on kaksi lasta. Hän asuu yliopiston lukuvuosien aikana Turussa ja kesäisin Alpeilla Italiassa.
Slovenian kansallisneuvosto

| Slovenian kansallisneuvosto Državni zbor Republike Slovenije |
| --- | --- |
 
Johto
Presidentti:  Marko Lotrič
Kokoonpano
Edustajia:  40
Puolueet:       paikalliset edut (22)       ei-kaupallinen toiminta (6)       työnantajat (4)       työntekijät (4)       maanviljelijät, käsityöläiset, ammatinharjoittajat ja itsenäiset ammatinharjoittajat (4)
Kotisivut
 Kansallisneuvoston kotisivut
Slovenian kansallisneuvosto (sloveeniksi Državni svet Republike Slovenije) on Slovenian parlamentin ylähuoneena toimiva elin. Sen muodostavat 40 edustajaa, jotka edustavat eri sidosryhmiä.
Slovenian perustuslain mukaan kansalliskokous edustaa kansaa, ja sidosryhmiä edustaa kansallisneuvosto. Kansalliskokous toimii alahuoneena ja kansallisneuvosto ylähuoneena. Kansalliskokous on pääasiallinen lainsäätäjä, ja kansallisneuvostolla on lykkäävä veto-oikeus, jonka kansalliskokous voi kumota yksinkertaisella enemmistöllä kaikista edustajista.
Aiheesta muualla

Kuvia tai muita tiedostoja aiheesta Slovenian kansallisneuvosto Wikimedia Commonsissa
Joroisten lukio

| Joroisten lukio |
| --- | --- |

Sijainti:  Koulutie 1, 79600 Joroinen
Koordinaatit:  62.1799°N, 27.8308°E
Tyyppi:  suomenkielinen lukio
Rehtori:  Satu Immonen-Kähäri
Verkkosivut
Joroisten lukio on Joroisten kirkonkylässä toimiva suomenkielinen lukio. Se sijaitsee Joroisten yhtenäiskoulun yläkoulun kanssa samassa kiinteistössä (Koulutie 1). Lukion ja yhtenäiskoulun rehtorina työskenteli Antti Karjula (2017-2019). Vuodesta 2019 lukion ja yhtenäiskoulun vt. rehtorina on työskennellyt Satu Immonen-Kähäri. Lukiossa toimii salibandy- ja frisbeegolflinja.
Aiheesta muualla

Joroisiin Suomen ensimmäinen frisbeegolflukio (14.12.2016) (frisbeegolfradat.fi)
Juudea

Lähi-itä noin vuonna 830 eaa.
Juudea (hepr. ‏יהודה‎‎, Yahuda; m.kreik. Ἰουδαία, Iūdaia; lat. Judaea) eli Juuda on historiallinen alue Palestiinan eteläosassa. Nimi Juuda viittaa Juudan heimoon ja sen alueelle muodostuneeseen Juudan kuningaskuntaan, Juudea puolestaan roomalaiseen maakuntaan samalla alueella. Raamatun mukaan Juudan kuningaskunnan alue koostui Juudan ja Benjaminin heimojen asuma-alueista. Juudan kuningaskunta oli Israelin kuningaskunnan ohella toinen pääosin juutalaista uskontoa noudattanut valtakunta. Juudan, Israelin, Moabin ja Edomin kuningaskunnat kävivät toistuvasti sotaa keskenään, kun ne eivät olleet egyptiläisten tai assyrialaisten alaisuudessa.
Juuda oli kuivempaa ja karumpaa aluetta kuin Israel, joten sen asukasmäärä oli huomattavasti pienempi ja se oli Israelia heikompi. Toisaalta alue oli vuoristoisena ylänkönä paremmin suojassa valloittajilta kuin Israel, ja niinpä Juuda jäi pitempään nauttimaan itsenäisyydestä tai jonkinasteisesta autonomiasta. Juutalaisten katsotaan olevan alun perin lähtöisin Juudeasta, ja siitä on peräisin myös kansan nimi.
Historia > Juudan kuningaskunta

Raamatun kertomuksen mukaan Juudan kuningaskunta syntyi, kun yhtenäisen Israelin kuningas Salomon kuoleman jälkeen Jerobeam sai pohjois- ja keskiosat valtakuntaa alaisuuteensa ja Salomon poika Rehabeam jäi hallitsemaan vain eteläistä osaa eli Juudaa, jonka pääkaupunki oli Jerusalem. Traditionaalisen kronologian mukaan ajoitettu arkeologinen todistusaineisto ei kuitenkaan kerro yhteisestä israelilaisesta valtakunnasta ennen Jerobeamin aikaa.
Juudan kuningaskunta tuhoutui, kun Babylonian kuningas Nebukadnessar valloitti Jerusalemin vuonna 597 eaa. ja pakkosiirsi suuren osan sen asukkaista Mesopotamiaan. Myöhemmin Persian kuningas Kyyros II Suuri kuitenkin salli heidän palata Juudaan. Persialaisvallan aikana Juuda sai tietynasteisen autonomian.
Historia > Roomalaisvallan aika

Alueen persialaisvalta päättyi 100-luvulla eaa. makkabilaiskapinan seurauksena. Hasmonien suvun ja sitä seuranneen Herodesten suvun valtakuntaa kutsuttiin usein Juudeaksi,[lähde? ] vaikka se olikin alueellisesti laajempi. Valtakunta päätyi Rooman valtakunnan alaisuuteen 64 eaa.
Herodes Suuren aikana Juudeaksi kutsuttu alue ulottui Välimereltä Kuolleeseenmereen ja Palestiinan eteläiseltä rajalta noin 20 kilometriä Jerusalemista pohjoiseen. Nykyään sen mukaisesta Juudean alueesta kuuluu Israeliin, Länsirantaan ja pieni osa myös Jordaniaan.
Judaean provinssi muodostettiin vuonna 6. Vuosina 41–44 alueella oli autonomia Herodes Agrippan hallitsemana, joten provinssia ei tuolloin ollut olemassa. Provinssi perustettiin uudelleen vuonna 44. Bar Kokhban kapinan jälkeen vuonna 135 provinssin nimeksi muutettiin Syria Palaestina, ja nimi Judaea poistui käytöstä. Näin seudun provinsseissa tapahtui ajan kuluessa seuraavat muutokset:
| Rooman valtakunta> Tasavallan ja keisarikauden provinssit n. vuoteen 293 saakka.Tasavallan ja keisarikauden provinssit n. vuoteen 293 saakka | Rooman valtakunta> Tasavallan ja keisarikauden provinssit n. vuoteen 293 saakka.Tasavallan ja keisarikauden provinssit n. vuoteen 293 saakka | Rooman valtakunta> Myöhäisroomalaiset provinssit.n. vuosina 293–395 | Itä-Rooma> Myöhäisroomalaiset provinssit.vuodesta 395 | Nykyinen alue tai valtio> Nykyinen alue tai valtio.Nykyinen alue tai valtio |  |
| --- | --- | --- | --- | --- | --- |
| Judaea 44–135 | Syria Palaestina | Syria Palaestina | Palaestina prima | (Palestiina) |  |
| Judaea 44–135 | Syria Palaestina | Syria Palaestina | Palaestina secunda | (Palestiina) |  |
| Arabia Petraea 106– | Arabia Petraea 106– | Syria Palaestina | Palaestina salutaris (Palaestina tertia) | (Siinai) |  |
| Arabia Petraea 106– | Arabia Petraea 106– | Arabia | Arabia | (Jordania) |  |
Selitykset: ↑  Provinssit Diocletianuksen noin vuonna 293 tekemän uudistuksen jälkeen.  ↑  Provinssit Theodosius I:n ajan jälkeen vuonna 395, kun imperiumi jaettiin Länsi- ja Itä-Roomaan.
Aiheesta muualla

Kuvia tai muita tiedostoja aiheesta Juudea Wikimedia Commonsissa
Juha Laukkanen (nukkenäyttelijä)

Juha Tapio Laukkanen (6. huhtikuuta 1960 Kuopio – 8. helmikuuta 2023 Helsinki) oli suomalainen nukketeatteritaiteilija ja teatterinjohtaja. Hän perusti Nukketeatteri Sytkyt 1980-luvulla Kuopiossa. Laukkanen valittiin 1994 YK:n lastenapujärjestö Unicefin hyvän tahdon lähettilääksi.
Laukkanen esitti Uppo-Nallea vuonna 1995 MTV3-kanavalla esitetyssä joulukalenteriohjelmassa Uppo-Nalle ja joulun odotus.
Laukkanen on haudattu Kuopion Isolle hautausmaalle.
Juha Lappalainen (professori)

Juha Antero Lappalainen (s. 8. huhtikuuta 1947 Rantasalmi) on Helsingin yliopiston prosessi­oikeuden emeritusprofessori. Hän on varatuomari ja oikeustieteen tohtori. Hänestä tuli oikeustieteen kandidaatti vuonna 1971 ja lisensiaatti vuonna 1977, ja tohtoriksi hän väitteli Helsingin yliopistossa vuonna 1986. Hän oli korkeimman oikeuden esittelijä vuonna 1978, Suomen Asian­ajaja­liiton sihteeri vuosina 1987–1988, kurinpitolautakunnan ja Keskuskauppakamarin välityslautakunnan jäsen vuosina 1998–2001. Vuodesta 2000 lähtien hän on ollut Suomalaisen tiedeakatemian jäsen.
Lappalaisen tutkimuskohteena ovat olleet vahingonkorvaus- sekä rikos- ja prosessioikeus.
Steve Montador

| Steve Montador |
| --- | --- |

Henkilötiedot
Syntynyt: 21. joulukuuta 1979 Vancouver, Brittiläinen Kolumbia
Kuollut: 15. helmikuuta 2015 (35 vuotta) Mississauga, Ontario
Kansalaisuus:   Kanada
Jääkiekkoilija
Lempinimi:  Monty, Monster
Pelipaikka:  puolustaja
Maila:  oikea
Pituus:  183 cm
Paino:  96 kg
Pelaajaura
Pääsarjaura:  2000–2014
Seurat:  Saint John Flames (AHL)   Calgary Flames (NHL)   Florida Panthers (NHL)   Anaheim Ducks (NHL)   Boston Bruins (NHL)   Buffalo Sabres (NHL)  Chicago Blackhawks (NHL)   Rockford IceHogs (AHL)   Medveščak Zagreb (KHL)
NHL-varaus:  ei varausta
Steve Montador (21. joulukuuta 1979 Vancouver, Brittiläinen Kolumbia, Kanada – 15. helmikuuta 2015 Mississauga, Ontario, Kanada) oli puolustajan paikalla pelannut kanadalainen ammattilaisjääkiekkoilija. Montador pelasi urallaan 10 kautta NHL-liigassa. Kuolinhetkellään hänellä ei ollut sopimusta minkään seuran kanssa.
Ura

Ennen ammattilaisuraansa Montador pelasi OHL-liigassa North Bay Centennialsin, Erie Ottersin ja Peterborough Petesin riveissä. Koska hänellä ei ollut NHL-varausta, hän oli vapaa tekemään sopimuksen minkä tahansa seuran kanssa. Calgary Flames käytti tilaisuuden hyväkseen ja tarjosi Montadorille sopimusta.
Ammattilaisuransa kaksi ensimmäistä kautta Montador vietti enimmäkseen farmiliiga AHL:ssä Saint John Flamesin riveissä. Vuonna 2001 hän oli voittamassa Calder Cupia, AHL:n mestaruutta. NHL-kaudella 2001–2002 hän pääsi pelaamaan Calgaryn riveissä 11 ottelua, joissa teki yhden maalin ja antoi kaksi maalisyöttöä. Seuraavilla kausilla Montador sai suuremman roolin ja pelasi jopa Stanley Cupin finaaleissa Tampa Bay Lightningia vastaan kaudella 2003–2004.
Työsulkukaudella 2004–2005 Montador pelasi Ranskan pääsarja Ligue Magnusissa Mulhousen joukkueessa 15 ottelun ajan. Seuraavalla kaudella, kun NHL:ää taas pelattiin vuoden tauon jälkeen, hänet myytiin yhdessä Dustin Johnerin kanssa Florida Panthersiin, josta vaihdossa tuli Kristian Huselius.
Kaudella 2008–2009 Montador teki vapaana pelaajana vuoden sopimuksen Anaheim Ducksin kanssa. Myöhemmin samalla kaudella hänet myytiin Boston Bruinsiin, josta vaihdossa tuli Petteri Nokelainen.
Heinäkuun 1. päivä vuonna 2009 Montador solmi vapaana pelaajana kaksivuotisen, arvoltaan 3,1 miljoonan dollarin sopimuksen Buffalo Sabresin kanssa. sopimuksen oltua päättymässä Chicago Blackhawks hankki 29. kesäkuuta 2011 hänen pelaajaoikeutensa vaihdossa seitsemännen kierroksen varausvuoroon. Seuraavana päivänä Montador teki Blackhawksin kanssa neljävuotisen sopimuksen.
Montadorin kausi 2011–2012 päättyi aivotärähdykseen runkosarjan loppupuolella. Tynkäkaudeksi 2012–2013 Chicago siirsi Montadorin farmijoukkueeseen AHL-liigan Rockford IceHogsiin, ja kauden jälkeen hänen sopimuksensa ostettiin ulos.
Kun pelipaikkaa ei enää NHL:stä irronnut, Montador siirtyi KHL-liigaan yksivuotisella sopimuksella kroatialaisen KHL Medveščak Zagrebin pelaajaksi.
Montador kuoli äkillisesti kotonaan Ontarion Mississaugassa aamuyöllä 15. helmikuuta 2015. Hän oli kuollessaan 35-vuotias. Virallisten tietojen mukaan Montador sai urallaan yhteensä 19 aivotärähdystä. Kuolemansa jälkeen hänellä todettiin CTE-aivorappeumatauti.
Journey to Le Mans

| Journey to Le Mans |
| --- | --- |

Ohjaaja:  Charlotte Fantelli
Käsikirjoittaja:  Charlotte Fantelli
Perustuu:  Le Mansin 24 tunnin ajo
Tuottaja:  Charlotte Fantelli Vastaavat tuottajat Gabriele Fantelli Rachel Larnder Chris Rocker
Leikkaaja:  Laura Johnson
Pääosat:  Simon Dolan Oliver Turvey Harry Tincknell Allan McNish Mark Webber Filipe Albuquerque Bob Friend Marc Gené Sam Hignett John Hindhaugh Pete Webster
Valmistustiedot
Valmistusmaa:   Englanti
Tuotantoyhtiö:  Fantelli Productions
Levittäjä:  Netflix
Ensi-ilta:  23. lokakuuta 2014 (Lontoo) 14. marraskuuta 2014 (DVD) 4. joulukuuta 2014 (ITV4)
Kesto:  96 minuuttia
Alkuperäiskieli:  Englanti
Aiheesta muualla
IMDb 
AllMovie
Infobox OKNimi-testi OK: 
Journey to Le Mans on Charlotte Fantellin ohjaama brittiläinen dokumenttielokuva vuodelta 2014. Elokuva kuvaa Ranskassa ajettavaa Le Mansin 24 tunnin ajoa vuodelta 2014.
Aiheesta muualla

Journey to Le Mans Internet Movie Databasessa (englanniksi)
Kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Journey to Le Mans
Käännös suomeksi
Jim Murphy

Jim Murphy
James ”Jim” Murphy (s. 23. elokuuta 1967 Glasgow, Skotlanti, Iso-Britannia) on brittiläinen Työväenpuolueen poliitikko ja parlamentin jäsen. Britannian pääministeri Gordon Brown nimitti hänet Skotlannin asioista vastaavaksi ministeriksi 3. lokakuuta 2008.
Nuoruus

Murphyn ollessa teini-ikäinen hänen perheensä muutti Kapkaupunkiin Etelä-Afrikkaan Skotlannin vaikean taloustilanteen johdosta. Takaisin Skotlantiin hän palasi vasta 18-vuotiaana. Murphy toimi opiskelijavuosinaan tarjoilijana rahoittaakseen opiskelunsa glasgowilaisessa Strathclyden yliopistossa, jossa hänet valittiin myös skotlantilaisen opiskelijaliiton (National Union of Students Scotland) puheenjohtajaksi.
Poliittinen ura

Murphy toimi Skotlannin kansallisen opiskelijaliiton puheenjohtajana vuosina 1992–1994. Vuonna 1994 hänet valittiin National Union of Students of the United Kingdom -opiskelijaliiton puheenjohtajaksi. Murphy toimi virassa vuoteen 1996 saakka.
Murphy valittiin parlamentin jäseneksi ensimmäisen kerran vuonna 1997 Eastwoodin vaalipiiristä.
Vuodesta 2000 vuoteen 2001 Murphy oli jäsenenä parlamentin alahuoneen tarkastusvaliokunnassa, jonka tärkeimpänä tehtävänä on valtion taloudenhoidon valvonta. Maaliskuussa 2001 Murphy nimitettiin nuoremmaksi ministeriksi Helen Liddelin alaisuuteen, joka toimi silloin Skotlannin asioista vastaavana ministerinä. Vuosien 2001 ja 2005 parlamenttivaaleissa Murhpy uusi paikkansa parlamentissa. Vuoden 2005 vaalien jälkeen Murphy toimi hallituksen kabinettiministerinä, jonka vastuualueeseen kuului esimerkiksi julkisten palveluiden uudistaminen.
Kesäkuussa 2007 Murphy nimitettiin Britannian eurooppaministeriksi. Lokakuussa 2008 pääministeri Gordon Brown nimitti Murphyn Skotlannin asioiden ministeriksi ministerikierrätyksen yhteydessä.
Yksityiselämä

Murphyllä on Claire-niminen vaimo, joka on ammatiltaan opettaja. Parilla on kolme lasta, kaksi poikaa ja yksi tytär.
Murphy on Celtic FC -jalkapalloseuran kannattaja.
Aiheesta muualla

Murphyn kotisivu (Arkistoitu – Internet Archive)
Suttonia

| Suttonia> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Ahvenkalat Perciformes
Heimo::  Meriahvenet Serranidae
Alaheimo::  Meriahvenet Epinephelinae
Tribus::  Grammistini
Suku::  Suttonia  Smith, 1953
Katso myös
   Suttonia Wikispeciesissä  
Infobox OKNimi-testi OK: 
Suttonia on meriahventen (Serranidae) heimoon kuuluva Tyyneltämereltä ja Intian valtamereltä tavattava kalasuku, johon luetaan seuraavat kolme lajia:
Suttonia coccinea Endo & Kenmotsu, 2013
Suttonia lineata Gosline, 1960
Suttonia suttoni Smith, 1953
Kalevankangas (Mikkeli)

| Kalevankangas |
| --- | --- |
Kaupunki:  Mikkeli
Koordinaatit:  61.6993°N, 27.2537°E
Kaupunginosa nro:  3
Postinumero(t):  50100
Lähialueet:  Emola (idässä), Maunuksela (idässä), Kaukola (etelässä), Siekkilä (lounaassa), Karkialampi (lännessä)
Kalevankangas on Mikkelin kolmas kaupunginosa. Sen nimi vahvistettiin vuonna 1951. Kaupunginosassa toimii Kalevankankaan koulu.
Kalevankankaalla sijaitsevat Mikkelin merkittävimmät urheilun mahdollistavat paikat, kuten Saimaa Stadiumi -monitoimiareena, Kalevankankaan kaksi jäähallia, useiden kilometrien pituiset pururadat, joissa on talvisin hiihtoladut, Mikkelin ravirata, jossa sijaitsee myös kaksi jalkapallokenttää, sekä tennis-, salibandy-, squash- ja kuplahalli.
Stećak

| Stećak |
| --- | --- |
 Stećak Radimljan nekropolissa
Maailmanperintökohde
Sijainti:   Montenegro    Kroatia    Bosnia ja Hertsegovina    Serbia
Tyyppi:  Kulttuuri
Kriteerit:  II, III, VI
Tunnusnumero:  1504
Valintahistoria
Valintavuosi:  2016
Stećak on nimitys keskiaikaisille hautakiville, joita sijaitsee Bosnia ja Hertsegovinassa, Länsi-Montenegrossa, Länsi-Serbiassa ja Keski- ja Etelä-Kroatiassa. Ne on tavallisesti kaiverrettu kalkkikiveen. Stećakit valittiin UNESCOn maailmanperintöluetteloon vuonna 2016.
Radimljan nekropoli
Radimljan nekropoli
Dalmatia